ROMÂNIA
JUDEȚUL SUCEAVA
MUNICIPIUL CÂMPULUNG MOLDOVENESC
CONSILIUL LOCAL

HOTĂRÂREA NR. 128
din 27 august 2026
privind aprobarea devizului general actualizat la finalizarea lucrărilor aferente obiectivul de investiţii
”Renovare energetică sediul primăriei și al consiliului local al Municipiului Câmpulung Moldovenesc”

Consiliul Local al Municipiului Câmpulung Moldovenesc, întrunit în ședința ordinară din data de 27 august 2026;
Având în vedere:
  -Referatul de aprobare al primarului Municipiului Câmpulung Moldovenesc, înregistrat la nr. 29367 din 25.08.2026;
  -Raportul de specialitate al Direcției tehnice și urbanism din cadrul Primăriei Municipiului Câmpulung Moldovenesc, înregistrat la nr. 29368 din 25.08.2026;
  -Raportul de specialitate al Direcției economice din cadrul Primăriei Municipiului Câmpulung Moldovenesc, înregistrat la nr. 29369 din 25.08.2026;
  -Raportul de specialitate al Compartimentului juridic, din cadrul Primăriei Municipiului Câmpulung Moldovenesc, înregistrat la nr. 29370 din 25.08.2026;
  -Avizul Comisiei de specialitate a Consiliului Local;
  -Hotărârea Consiliului Local al Municipiului Câmpulung Moldovenesc nr. 47 din 21.04.2023 privind aprobarea documentației tehnico-economice și a indicatorilor tehnico-econimici necesare realizării obiectivului de investiții ”Renovare energetică sediul primăriei și al consiliului local al municipiului Câmpulung Moldovenesc”, în vederea finanțării acestuia în cadrul Planului Național de Redresare și Reziliență al României, componenta 5 -Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice;
-Contractul de finanțare nr. 9711/25.01.2023 încheiat în cadrul PNRR cu Ministerul Dezvoltării, Lucrărilor Publice și Administrației;
-Notificarea Ministerul Dezvoltării, Lucrărilor Publice și Administrației, înregistrată la nr. 28610/19.08.2026;
-Prevederile art. 44 alin. (1) și art. 45 din Legea finanțelor publice locale nr. 273/2006, cu modificările și completările ulterioare;
-Prevederile art. 291 alin. (1) și alin. (2) din Legea nr. 227/2015 privind Codul Fiscal, cu modificările și completările ulterioare;
-Prevederile art. 10 din Hotărârea Guvernului României nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
În temeiul art. 129 alin. (2) lit. b) și lit. d), alin. (4) lit. a) și lit. d) și alin. (7) lit. p), art. 196 alin. (1) lit. a), din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare;


     HOTĂRĂȘTE:	

 	Art.1. Se aprobă devizul general actualizat la finalizarea lucrărilor aferente obiectivul de investiţii ”Renovare energetică sediul primăriei și al consiliului local al municipiului Câmpulung Moldovenesc”, finanțat prin Planului Național de Redresare și Reziliență al României, componenta 5 -Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice, potrivit anexei care face parte integrantă din prezenta hotărâre.
Art.2. Primarul Municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

